
1. peatükk 
ÜLDSÄTTED 


Paragrahv 1. Eesti kodanik 


(1) Eesti kodanik on isik, kes käesoleva seaduse jõustumisel on Eesti kodakondsu- 
ses, samuti isik, kes on käesoleva seaduse alusel omandanud, saanud või 
taastanud Eesti kodakondsuse. 


(2) Eesti kodanik ei või olla, samal ajal mõne muu riigi kodakondsuses. 


Paragrahv 2. Eesti kodakondsuse omandamine, saamine, taastamine ja 
kaotamine 


(1) Eesti kodakondsus: 

1) omandatakse sünniga; 

2) saadakse naturalisatsiooni korras; 

3) taastatakse isikule, kes on kaotanud Eesti kodakondsuse alaealisena; 

4) kaotatakse Eesti kodakondsusest vabastamise, selle äravõtmise või mõne muu 
riigi kodakondsuse vastuvõtmisega. 


(2) Eesti kodakondsus omandatakse, saadakse, taastatakse ja kaotatakse käes- 
olevas seaduses sätestatud tingimustel ja korras. 


Paragrahv 3. Mitme kodakondsuse vältimine 


Isik, kes lisaks Eesti kodakondsusele omandab sünniga ka mõne muu riigi kodu 
kondsuse, peab 18-aastaseks saamisel kolme aasta jooksul loobuma kas Eonil või 
mõne muu riigi kodakondsusest. . 


4 Paragrahv 4. Kodakondsustunnistus 


Eesti kodakondsuse saanud või taastanud isikule antakse käesolevas sondusen 
sätestatud korras kodakondsustunnistus. 


2. peatükk 
EESTI KODAKONDSUSE OMANDAMISE JA SAAMISE TINGIMUSED 


Paragrahv 5. Eesti kodakondsuse omandamine sünniga 


(1) Sünniga omandab Eesti kodakondsuse: 

1) laps, kelle sündimise ajal vähemalt üks tema vanematest on Eesti 
kodakondsuses; 

2) pärast isa surma sündinud laps, kelle isa oli surma hetkel Eesti'kodakondsuses. 


(2) Eestis leitud laps, kelle vanemad ei ole teada, tunnistatakse lapse eestkostja või 
eestkosteasutuse taotlusel kohtu korras Eesti kodakondsuse omandanuks 
sünniga, kui ei ole tõendatud, et laps on mõne muu riigi kodakondsuses. 


(3) Kelleltki ei tohi võtta sünniga omandatud Eesti kodakondsust. 


Paragrahv 6. Tingimused Eesti kodakondsuse saamiseks 


+ Välismaalane, kes soovib saada Eesti kodakondsust, peab: 

1) olema vähemalt 15-aastane; 

2) olema viibinud alalise elamisloa alusel Eestis vähemalt viis aastat enne Eesti 
kodakondsuse saamise sooviavalduse esitamise päeva ja üks aasta pärdkt 
sooviavalduse registreerimisele järgnevat päeva; 

8) oskama eesti keelt vastavalt käesoleva seaduse paragrahvis 8 sätestatud nõuetele; 

4) tundma Eesti Vabariigi põhiseadust ja kodakondsuse seadust vastavalt ka 
oleva seaduse paragrahvis 9 sätestatud nõuetele; 

5) omama legaalset püsivat sissetulekut, mis tagab tema ja tema atäööteväib 
äraelamise; N 


6) olema lojaalne Eesti riigile; 
7) andma vande: "Taotledes Eesti kodakondsust, tõotan olla ustav Eesti põhi- 
seaduslikule korrale." 


Paragrahv 7. Legaalne püsiv sissetulek 


Legaalseks püsivaks sissetulekuks loetakse: 
1) seaduslikult teenitud tasu töö-, teenistus- või tsiviilõigusliku lepingu või liikmeli- 
suse alusel; 

2) seaduslikust äritegevusest või omandist saadav tulu; 

3) pension; 

4) stipendium; 
5) elatis; 4 
6) riiklikud toetused, sealhulgas töötu abiraha ning lastetoetus; 

7) ülalpidamine Eestis legaalse püsiva sissetulekuga perekonnaliikmelt. | 

, 

Paragrahv 8. Eesti keele oskuse nõuded ja hindamine * 
(1) Eesti keele oskus käesoleva seaduse mõistes on eesti üldkeele igapäevaeluks 
vajalik oskus, 


(2) Eesti keele oskuse nõuded on järgmised: 

1) kuuldu mõistmine (ametlik avaldus ja teadaanne; ohu- ja hoiatusteated, uudised, 
sündmuste kirjeldused ja nähtuste seletused); 

2) kõnelemine (vestlus ja jutustus; küsimuste, seletuste, oletuste ja käskude esitamine; 
arvamuse avaldamine, soovide väljendamine), 

3) loetu mõistmine (ametlik avaldus ja teadaanne; avalik teade, uudis, näidisvorm, aja- 
kirjanduslik artikkel, sõnum, kataloog, kasutusjuhend, liklusteave, küsitlus, protokoll, 
eeskiri); 

4) kirjutamine (avalduse, volituse, seletuskirja, eluloo kirjutamine; ankeedi, elukondliku 
blanketi, testi täitmine). 

(3) Eesti keele oskust hinnatakse eksamil. Eksami läbiviimise korra kehtestab Vabariigi 
Valitsus. 


(4) Eksami sooritanud isikule antakse vastav tunnistus. 


(5) Eksamit ei pea sooritama isik, kes on omandanud eesti keeles põhi-, kesk» või 
kõrghariduse. 


Paragrahv 9. Eesti Vabariigi põhiseaduse ja kodakondsuse seaduse tundmise 
nõuded ja hindamine 
(1) Isik, kes soovib saada Eesti kodakondsust, peab tundma: 
1) Eesti riigikorra põhialuseid, mis on sätestatud Eesti Vabariigi põhiseaduse | jail 
peatükis; 
42) igaühe põhiõigusi, vabadusi ja kohustusi, mis on sätestatud Eesti Vabariigi 
põhiseaduse II peatükis; 
3) Riigikogu, Vabariigi Presidendi, Vabariigi Valitsuse ja kohtu pädevust vastavalt 
Eesti Vabariigi põhiseadusele; 
4) Eesti kodakondsuse omandamise, saamise, taastamise ja kaotamise tingimusi 
ning korda vastavalt kodakondsuse seadusele. 
(2) Eesti Vabariigi põhiseaduse ja kodakondsuse seaduse tundmist hinnatakse eksamil, 
mis toimub eesti keeles. Eksami läbiviimise kõrra kehtestab Vabariigi Valitsus, 


(3) Eksami sooritanud isikule antakse vastav tunnistus. 


Paragrahv 10. Eesti kodakondsuse saamine eriliste teenete eest 


(1) Käesoleva seaduse Paragrahv 6 punktides 2-4 sätestatud tingimused võidakse 
Jätta kohaldamata isiku puhul, kes viibib püsivalt Eestis ja kellel on erilisi teeneid 
Eesti riigi ees. 

(2) Erilisteks teeneteks loetakse saavutusi teaduse, kultuuri, spordi või muul alal, 
mis on tõstnud Eesti rahvusvahelist mainet. 


(3) Eesti kodakondsus võidakse eriliste teenete eest anda mitte rohkem kui 
kümnele isikule aastas. 


(4) Ettepaneku Eesti kodakondsuse andmiseks eriliste teenete eest võib teha 
Vabariigi Valitsuse liige. 

45) Eesti kodakondsuse andmist eriliste teenete eest peab Vabariigi Valitsus põhjen- 
dama. Eriliste teenete eest Eesti kodakondsuse andmisest keeldumist ei põhjendata, 


(6) Vabariigi Valitsuse liikme nimi, kes tegi ettepaneku kodakondsuse andmiseks, 
ning põhjendus, mille eest kodakondsus anti, avaldatakse Riigi Teatajas.  , 


Paragrahv 11. Püsivalt Eestis viibimine 


Püsivalt Eestis viibimine käesoleva seaduse mõistes on seaduslik Eestis viibimine 
vähemalt 183 päeva aastas, kusjuures Eestist eemalviibimine ei või aastas ületada 
90 päeva järjest. 6 

Paragrahv 12. Eesti kodakondsuse saamiseks esitatavad dokumendid 


(1) Isik esitab Eesti kodakondsuse saamiseks omakäeliselt eesti keeles kirjutatud 
sooviavalduse, milles on märgitud: 

1) ees- ja perekonnanimi; 

2) andmed ees- ja perekonnanime muutmise kohta; 

3) sünniaeg ja -koht; 

4) emakeel; 

5) kodakondsus; 

6) elukoht; 

7) ustavusvanne vastavalt käesoleva seaduse paragrahv 6 punktile 7; 

8) allkiri. 


(2) Isik esitab lisaks sooviavaldusele: 1 
1) kaks fotot (4x5 cm); 
2) isikut ja kodakondsust tõendavad dokumendid, A 
3) dokumendi, mis tõendab, et isik viibib Eestis vastavalt käesolevas seaduses 
sätestatud tingimustele; 


4) omakäeliselt eesti keeles kirjutatud elulookirjelduse, milles on märgitud taotleja 
teenistuskäik, Eestisse elama asumise aeg ja asjaolud, temaga koos saabunud 
isikud, taotleja perekonnaseis ja selle muudatused Eestis elamise ajal, kõik 
senised elukohad Eestis, andmed lähedaste sugulaste kohta, samuti seosed 
välisriikide sõjaväe-, luure- ja julgeolekuorganisatsioonidega; Eestis sündinul 
lisaks vanemate Eestisse elama asumise aeg ja asjaolud; 

5) haridust ja teenistuskäiku tõendavad dokumendid; 

6) tõendi legaalse püsiva sissetuleku kohta; 

7) eesti keele oskuse tunnistuse vastavalt käesoleva seaduse paragrahvile 8 või 
eestikeelse põhi-, kesk*või kõrghariduse omandamist tõendavad dokumendid; 

8) Eesti Vabariigi põhiseaduse ja kodakondsuse seaduse tundmise tunnistuse 
vastavalt käesoleva seaduse paragrahvile 9; 

9) riigilõivu tasumise kviitungi. 


(3) Enne sooviavalduse esitamist peab isik tasuma riigilõivu. 


e 


3. peatükk 
ALAEALISENA EESTI KODAKONDSUSE SAAMISE TINGIMUSED 


n 


Paragrahv 13. Alaealisena Eesti kodakondsuse saamine 


(1) Alla 15-aastane alaealine saab Eesti kodakondsuse, kui seda taotlevad ala- 
4 ealisele tema vanemad, kes on Eesti kodakondsuses, või Eesti kodakondsuses 
olev vanem ametlikult kinnitatud allkirjadega kokkuleppel Eesti kodakondsuses 
mitteoleva vanemaga või alaealist üksi kasvatav vanem või lapsendaja, kes on 
Eesti kodakondsuses. 


(2) Alla 15-aastane alaealine, kellele vastavalt käesoleva paragrahvi 1. lõikele taotle- 
takse Eesti kodakondsust, peab viibima püsivalt Eestis ning olema vabastatud seni- 
sest kodakondsusest või tunnistatud kodakondsuseta isikuks või peab olema 
tõendatud, et ta vabastatakse senisest kodakondsusest seoses Eesti kodakondsuse 
saamisega. 2. 


(3) Alla 15-aastane alaealine, kelle vanemad on suud, tunnistatud teadmata kadunuks 
või teovõimetuks või kelle vanematelt on võetud vanema õigused, saab Eesti 
kodakondsuse eesikosteasutuse või alaealise Eesti kodakondsuses oleva eest- 
kostja taotlusel, kui alaealine viibib püsivalt Eestis ning ei ole tõendatud, et ta on 
mõne muu tiigi kodakondsuses, või tõendatakse, et ta vabastatakse muu riigi 
kodakondsusest seoses Eesti kodakondsuse saamisega. 


(4) Alla 15-aastane alaealine, kes on sündinud Eestis pärast 1992. aasta 26. veeb- 
ruari, saab Eesti kodakondsuse naturalisatsiooni korras, kui: 

1) seda taotlevad temale vanemad, kes sooviavalduse esitamise hetkeks on 
elanud Eestis seaduslikult vähemalt viis aastat ja keda ükski riik ei pea kehtivate 
seaduste alusel oma kodanikuks; 

2) seda taotleb temale teda üksi kasvatav vanem või lapsendaja, kes Soovi- 
avalduse esitamise hetkeks on elanud Eestis seaduslikult vähemalt viis aastat ja 
keda ükski riik ei pea kehtivate seaduste alusel oma kodanikuks. 

(5) Alla 15-aastane alaealine, kellele vastavalt käesoleva paragrahvi 4. lõikele taot- 
letakse Eesti kodakondsust, peab viibima püsivalt Eestis ning ükski riik ei või 
olla pidanud teda kehtivate seaduste alusel oma kodanikuks. a 


(6) Käesoleva paragrahvi 4. lõikes sätestatud määratlus isikutest, keda ükski riik ei 
pea kehtivate seaduste alusel oma kodanikuks, hõlmab ka isikuid, kes olid enna 
1991. aasta 20. augustit NSV Liidu kodanikud ja keda ükski muu riik ei ole 
pidanud kehtivate seaduste alusel oma kodanikuks. 

Paragrahv 14. Alaealisena Eesti kodakondsuse saamine koos vanema või 
lapsendajaga 


Alla 15-aastane alaealine saab koos oma Eesti kodakondsust taotleva vanema või 
lapsendajaga Eesti kodakondsuse vanemate või alaealist üksi kasvatava vanema 
või lapsendaja taotlusel, kui alaealine viibib püsivalt Eestis ning on vabastatud 
senisest kodakondsusest või vabastatakse sellest seoses Eesti kodakondsuse 
saamisega või on tunnistatud kodakondsuseta isikuks. 


Paragrahv 141. Alaealist üksi kasvatav vanem 


Alaealist üksi kasvatavaks loetakse vanem, kui: 
1) lapse sünniaktis puudub kanne teise vanema kohta või see on tehtud vanema 
ütluse alusel; 4 
2) teiselt vanemalt on võetud vanema õigused; 
3) teine vanem on seadusega kehtestatud korras tunnistatud tagaotsitavaks ja, ta 
on olnud tagaotsitav ühe aasta jooksul; £ 
4) teine vanem on tunnistatud teovõimetuks või teadmata kadunuks; 
5) teine vanem on surnud; ; 
6) vanemate abielu ei ole sõlmitud või jäi laps abielu lahutamisel Eestis elava 
vanema juurde, kusjuures teine vanem ei ela Eestis ning on kaotanud kontakti 
lapse ja last kasvatava vanemaga. 


Paragrahv 15. Alaealisele kodakondsuse saamiseks esitatavad dokumendid 


(1) Alla 15-aastasele alaealisele käesoleva seaduse paragrahvis 13 või 14 sätes- 
tatud juhtudel Eesti kodakondsuse saamiseks esitatud sooviavalduses peab 
olema märgitud: 

1) alaealise ees- ja perekonnanimi, sünniaeg ja -koht; 


- 2) vanemate või lapsendaja või eestkostja ees- ja perekonnanimi, sünniaeg ja - 


koht või eestkosteasuluse nimi; 

3) alaealise ja tema vanemate või lapsendaja või eestkostja elukoht või eestkoste- 
asutuse asukoht; A 

4) alaealise ja tema vanemate või lapsendaja või eestkostja kodakondsus; 

5) alaealise vanemate või lapsendaja või eestkostja või eestkosteasutuse juhi kinnitus 
selle kohta, et alaealine ja alaealise vanemad või lapsendaja või eestkostja vastavad 
käesoleva seaduse paragrahvis 13 või 14 sätestatud tingimustele; 

6) alaealise vanemate või lapsendaja või eestkostja või eestkosteasutuse juhi allkiri. 


(2) Sooviavaldusele lisatakse: 

1) alaealise kaks fotot (4x5 cm); 

2) alaealise sünnitunnistus või isikut ja kodakondsust tõendav dokument; 

3) dokumendid, mis tõendavad, et alaealine vastab käesoleva seaduse paragrahvis 13 
või 14 sätestatud tingimustele; 

) dokumendid, mis tõendavad, et alaealise vanemad või lapsendaja või eestkostja 

vastavad käesoleva seaduse paragrahvis 13 või 14 sätestatud tingimustele; 

5) käesoleva seaduse 8 13 lõikes 1 nimetatud juhul vanemate ametlikult kinnitatud 
allkirjadega kokkulepe. 2 

(3) Alaealist üksi kasvatav vanem esitab lisaks käesoleva paragrahvi 2. lõikes 
nimetatule dokumendi, mis tõendab käesoleva seaduse paragrahvis 14.1 sätes- 
tatud fakti olemasolu. 


4, peatükk 
EESTI KODAKONDSUSE TAASTAMISE TINGIMUSED 


Paragrahv 16. Eesti kodakondsuse taastamise õigus 


(1) Igaühel, kes on alaealisena kaotanud Eesti kodakondsuse, on õigus selle taa8- 
tamisele. 


(2) Eesti kodakondsust taastada sooviv isik peab viibima püsivalt Eestis ning olema 
vabastatud senisest kodakondsusest või tõendama, et ta vabastatakse sellest 
seoses Eesti kodakondsuse taastamisega. 


Paragrahv 17. Eesti kodakondsuse taastamiseks esitatavad dokumendid 


(4) Eesti kodakondsust taastada sooviv isik esitab omakäeliselt kirjutatud soovi- 
avalduse, milles on märgitud: 

1) ees- ja perekonnanimi; 

2) andmed ees- ja perekonnanime muutmise kohta; 

3) sünniaeg ja *koht, 

4) kodakondsus; 


5) elukoht; 

6) ustavusvanne vastavalt käesoleva seaduse paragrahv 6 punktile 7; 

7) allkiri. ki 
- * 

(2) Isik esitab lisaks sooviavaldusele: ° 
1) kaks fotot (4x5 cm); 

2) isikut ja kodakondsust tõendavad dokumendid, 

3) dokumendi, mis tõendab isiku püsivat viibimist Eestis; 

4) Eesti kodakondsuse kaotamist tõendavad dokumendid; 
5) riigilõivu tasumise kviitungi. 

(3) Enne sooviavalduse esitamist peab isik tasuma riigilõivu. 


5. peatükk 


EESTI KODAKONDSUSE SAAMISE JA TAASTAMISE KORD 
4 


Paragrahv 18. Dokumentide esitamine 


(1) Eesti kodakondsuse saamiseks või taastamiseks vajalikud dokumendid esitab, 
isik Vabariigi Valitsuse poolt volitatud valitsusasutusele. 


(2) Alla 15-aastase alaealise või täisealise teovõimetu isiku eest esitab käesoleva 
paragrahvi 1. lõikes nimetatud dokumendid ja sooritab käesolevas seaduses 
sätestatud toimingud tema vanem, lapsendaja, Eesti kodakondsuses olev eest- 
kostja või eestkosteasutus. 


Paragrahv 19. Eesti kodakondsuse saamiseks või taastamiseks esitatud 
dokumentide registreerimine ja menetlemine 


(1) Sooviavaldus Eesti kodakondsuse saamiseks või taastamiseks registreeritakse ja 
võetakse menetlusse Vabariigi Valitsuse poolt volitatud valitsusasutuses, kui isik 
esitab koos sooviavaldusega kodakondsuse saamiseks kõik käesoleva seaduse 

- paragrahvis 12, alla 15-aastase alaealise puhul paragrahvis 15 ning kodakondsuse 
taastamiseks kõik paragrahvis 17 loetletud dokumendid ja on tasunud riigilõivu. 


(2) Vabariigi Valitsuse poolt volitatud valitsusasutus väljastab isikule tema sooviavalduse 
registreerimise ja menetlusse võtmise kohta tõendi, mille vormi kehtestab Vabariigi 
Valitsus. 

(3) Eesti kodakondsust saada sooviv isik kinnitab kirjalikult Vabariigi Valitsuse poolt 
volitatud valitsusasutuses ühe aasta möödumisel Eesti kodakondsuse saamise 
sooviavalduse registreerimise päevast, et ta jätkuvalt soovib saada Eesti kodakond- 
sust ning vastab käesolevas seaduses sätestatud tingimustele, ja esitab tõendi selle 
kohta, et ta on vabastatud senisest kodakondsusest või vabastatakse sellest seoses 
Eesti kodakondsuse saamisega või on tunnistatud kodakondsuseta isikuks. 

11 


põ 


e 


(4) Kui Eesti kodakondsust saada sooviv isik on täitnud käesoleva paragrahvi 
3. lõikes sätestatud tingimused ühe kuu jooksul üheaastase tähtaja lõppemisest 
arvates, esitab Vabariigi Valitsuse poolt volitatud valitsusasutus kuue kuu 
jooksul isiku dokumendid koos omapoolse põhjendatud ettepanekuga. Vabariigi 
Valitsusele Eesti kodakondsuse andmise otsustamiseks. Kui isik ei täida käes- 
oleva paragrahvi 3. lõikes sätestatud tingimusi käesolevas lõikes sätestatud 
tähtajal, siis tema sooviavalduse menetlemine lõpetatakse ning see tehakse 
talle teatavaks posti teel või elektrooniliselt. 


(4.1) Vabariigi. Valitsuse poolt volitatud valitsusasutus esitab sooviavalduse alla 15- 
aastasele alaealisele Eesti kodakondsuse saamiseks koos põhjendatud 
ettepanekuga Eesti kodakondsuse andmise otsustamiseks Vabariigi Valitsu- 
sele kuue kuu jooksul sooviavalduse registreerimisest arvates. 


(5) Kui Eesti kodakondsust taastada sooviv isik esitab Vabariigi Valitsuse poolt 
volitatud valitsusasutusele ühe aasta jooksul, arvates Eesti kodakondsuse 
taastamise sooviavalduse registreerimise päevast, tõendi selle kohta, et ta on 
vabastatud senisest kodakondsusest või vabastatakse sellest seoses Eesti 
kodakondsuse taastamisega või on tunnistatud kodakondsuseta isikuks, a 
Vabariigi Valitsuse volitatud valitsusasutus kuue kuu jooksul isiku dokumefdid 
koos omapoolse põhjendatud ettepanekuga Vabariigi Valitsusele Eesti koda- 
kondsuse taastamise otsustamiseks. 


(6) Kui Eesti kodakondsust taastada sooviv isik ei esita käesoleva paragrahvi 5. lõikes 
nimetatud tõendit ühe aasta jooksul Eesti kodakondsuse taastamise sooviavalduse. 
registreerimise päevast arvates, siis tema sooviavalduse menetlemine lõpetatakse 
ning see tehakse talle teatavaks posti teel või elektrooniliselt. 


Paragrahv 20, Eesti kodakondsuse andmise või taastamise otsustamine 
(1) Eesti kodakondsuse andmise või taastamise otsustab Vabariigi Valitsus. * 


, 
(2) Vabariigi Valitsuse Eesti kodakondsuse andmise või taastamise korraldus jõus- 


tub allakirjutamise päeval, kui korralduses eneses ei sätestata muud tähtaega. 


(3) Vastavalt Vabariigi Valitsuse korraldusele anda või taastada Eesti kodakondsus 
seda soovivale isikule, annab Vabariigi Valitsuse poolt volitatud valitsusasutus 
talle kodakondsustunnistuse. * 

Paragrahv 21. Eesti kodakondsuse andmisest või taastamisest keeldumine 


(1) Eesti kodakondsust ei anta ega taastata isikule, kes: 

1) on Eesti kodakondsuse või seda tõendava dokumendi taotlemisel valeandmete 
ositamisega varjanud asjaolusid, mis välistavad talle Eesti kodakondsuse 
andmise või taastamise või oleksid välistanud talle Eesti kodakondsust 
tõendava dokumendi väljastamise; 

2) ei järgi Eesti põhiseaduslikku korda või ei täida Eesti seadusi; 

3) on tegutsenud Eesti riigi ja tema julgeoleku vastu; 

4) on toime pannud kuriteo, mille eest talle on mõistetud vabadusekaotus kestusega 
üle ühe aasta ja kelle karistatug gi ole kustunud või keda on kriminaalkorras 
korduvalt karistatud tahtlike kuritegude eest; 

5) on töötanud või töötab välisriigi luure- või julgeolekuteenistusesa 

6) on teeninud kaadrisõjaväelasena välisriigi relvajõududes, sealt reservi arvatud või 
erru läinud, samuti tema abikaasale, kes on saabunud Eestisse seoses äjaväekaaa 
lähetamisega teenistusse, reservi või ermu. 0” 


(2) Eesti kodakondsus võidakse anda või taastada välisriigi relvajõududest erru 
läinud isikule, kes on olnud sünniga Eesti kodakondsuse omandanud isikuga 
abielus vähemalt viis aastat ja see abielu ei ole lahutatud. 


(3) Eesti kodakondsust ei anta isikule, kelle vanemad või lapsendaja või eestkostja või 
eestkosteasutus esitas talle Eesti kodakondsuse taotlemisel valeandmeid asjaolude 
kohta, mis omavad tähtsust Eesti kodakondsuse andmise otsustamisel. 


6. peatükk 
EESTI KODAKONDSUSE KAOTAMISE TINGIMUSED JA KORD 


Paragrahv 22. Eesti kodakondsuse kaotamine 


Eesti kodakondsus kaob: 

1) Eesti kodakondsusest vabastamisega; 

2) Eesti kodakondsuse äravõtmisega; 

3) mõne muu riigi kodakondsuse vastuvõtmisega. 

Paragrahv 23. Eesti kodakondsusest vabastamiseks esitatavad dokumendid 


(1) Isik esitab Eesti kodakondsusest vabastamiseks: 

1) sooviavalduse, milles on märgitud ees- ja perekonnanimi, sünniaeg, ja -koht, 
elukoht, taotletav kodakondsus ja allkiri; * 

2) isikut ja kodakondsust tõendavad dokumendid; 

8) tõendi selle kohta, et ta on saanud mõne muu riigi kodakondsuse või saab selle 
seoses Eesti kodakondsusest vabastamisega. 


(2) Enne Eesti kodakondsusest vabastamist peab isik tasuma riigilõivu. 


Paragrahv 24. Dokumentide esitamine 


(1) Dokumendid Eesti kodakondsusest vabastamiseks esitatakse Vabariigi Valitsu- 
se poolt volitatud valitsusasutusele või Eesti välisesindusele, kui isik elab 
püsivalt välisriigis. Ci 

(2) Alla 15-aastase alaealise või täisealise teovõimetu isiku eest esitab käesoleva 
paragrahvi 1. lõikes nimetatud dokumendid tema vanem, sapsi eestkostja 
või eestkosteasutus. 


Paragrahv 25. Eesti kodakondsusest vabastamiseks esitatud dokumentide 
registreerimine ja menetlemine 


(1) Eesti kodakondsusest vabastamiseks esitatud dokumendid registreeritakse ja 
võetakse menetlusse Vabariigi Valitsuse poolt volitatud valitsusasutuses. 


(2) Vabariigi Valitsuse poolt volitatud valitsusasutus väljastab isikule tema doku- 
mentide registreerimise ja menetlusse võtmise kohta tõendi, mille vormi 
kehtestab Vabariigi Valitsus. 


(3) Vabariigi Valitsuse poolt volitatud valitsusasutus esitab isiku dokumendid ühe 
aasta jooksul nende registreerimise päevast arvates Vabariigi Valitsusele Eesti 
"kodakondsusest vabastamise otsustamiseks. 


Paragrahv 26. Piirangud Eesti kodakondsusest vabastamisel k 


Isikut võidakse Eesti kodakondsusest mitte vabastada, kui: 

1) tagajärjeks on kodakondsusetus; 

2) isikul on täitmata kohustused Eesti riigi ees; 1 
3) isik on Eesti kaitsejõudude tegevteenistuses: 


A 8 

Paragrahv 27. Eesti kodakond: usest vabastamise otsustamine 
Eosti kodakondsusest vabastamise otsustab Vabariigi Valitsus. 


Paragrahv 28. Eesti kodakondsuse äravõtmine 


(1) Eesti kodakondsus võetakse ära Vabariigi Valitsuse korraldusega isikult, kes on: 
1) astunud Eesti kodanikuna välisriigi riigi- või sõjaväeteenistusse Vabariigi Valitsuse 
loata; 
2) astunud välisriigi luure- või julgeolekuteenistusse või relvi valdavasse ja sõjaväeliselt 
korraldatud või sõjalisi harjutusi harrastavasse välisriigi organisatsiooni; 
3) püüdnud vägivaldsel teel muuta Eesti põhiseaduslikku korda; 
4) Eesti kodakondsuse saamisel või taastamisel varjanud valeandmete esitamisega 
asjaolusid, mis oleksid välistanud talle Eesti kodakondsuse andmise või taastamise; 
5) mõne muu riigi kodakondsuses, kuid ei ole vabastatud Eesti kodakondsusest. 


(2) Kelleltki ei tohi veendumuste pärast võtta Eesti kodakondsust. ' ” 


(3) Käesoleva paragrahvi 1. lõige ei laiene isikutele, kes on omandanud Eesti 
kodakondsuse sünniga. 


Paragrahv 29. Eesti kodakondsuse kaotamine mõne muu riigi kodakondsuse 
vastuvõtmise või Eesti kodakondsusest loobumisega 


Isik loetakse Vabariigi Valitsuse volitatud valitsusasutuse poolt Eesti kodakondsuse 
kaotanuks mõne muu riigi kodakondsuse vastuvõtmise või Eesti kodakondsusest 
loobumisega mõne muu riigi kodakondsuse kasuks. 

Paragrahv 30. Eesti kodakondsust tõendavate dokumentide tagastamine 


Isik, kes on kaotanud Eesti kodakondsuse, tagastab Eesti kodakondsust tõendavad 
dokumendid Vabariigi Valitsuse poolt volitatud valitsusasutusele. 

7. peatükk 
LÕPPSÄTTED 


" 
Paragrahv 31. Nõusolek alaealisele Eesti kodakondsuse andmiseks, taastami- 
' seks või tema Eesti kodakondsusest vabastamiseks 


15-18-aastasele alaealisele Eesti kodakondsuse andmiseks, taastamiseks või tema 
Eesti kodakondsusest vabastamiseks peab olema tema vanema, lapsendaja, eestkostja 
või eestkosteasutuse nõusolek. 


Paragrahv 32. Eesti kodakondsuse saamine enne käesoleva seaduse 
jõustumist kehtinud korras 


(1) Välismaalane, kes esitas nõutavad dokumendid Eesti kodakondsuse saamiseks 
enne käesoleva seaduse jõustumist kehtinud korras, saab Eesti kodakondsuse 
dokumentide menetlusse võtmisel kehtinud tingimustel ja korras. 


(2) Enne käesoleva seaduse jõustumist alusetult Eesti kodaniku passi saanud isiku 
avaldus Eesti kodaniku passi saamiseks loetakse Eesti kodakondsuse saamise 
sooviavalduseks varem kehtinud kodakondsuse seaduse paragrahv 6 või paragrahv 
7 punkti 1 alusel, kuita esitab Vabariigi Valitsuse kehtestatud korras kirjaliku taotluse 
ja varem kehtinud seaduse paragrahvis 6 või paragrahvis 7 punktis 1 sätestatud 
nõuete täitmist tõendavad dokumendid, kusjuures eesti keele tundmist hinnatakse 
käesoleva seaduse paragrahvis 8 kehtestatud tingimustel ja korras. 


(3) Käesoleva paragrahvi 2. lõiget rakendatakse ka isiku suhtes, keda pärast 
käesoleva seaduse jõustumist on alusetult loetud Eesti kodanikuks 1. lõikes 
nimetatud isiku järgi. 

(4) Käesolevas paragrahvis nimetatud isikule ei anta Eesti kodakondsust, kui tema 


* suhtes tuvastatakse käesoleva seaduse paragrahv 21 1. lõikes nimetatud asjaolu. 


Paragrahv 33. Dokumentide vastuvõtmise eritingimused ja aja arvestamine 


Enne 1990. aasta 1. juulit Eestisse asunud isiku suhtes, kes taotleb Eesti koda- 
kondsust, ei rakendata käesoleva seaduse paragrahv 6 punktis 2 sätestatud alalise 
elamisloa alusel elamise nõuet, kui ta viibib püsivalt Eestis välismaalaste seaduses 


Ka (RT11993, 44, 637; 1994, 41, 658) sätestatud tingimustel. + 
$ 

Parngrahv 34. Eesti keele oskuse erinõuded 


(1) Enne 1930. aasta 1. jaanuari sündinud Eesti kodakondsust taotlev isik on 
kooleeksamil vabastatud käesoleva seaduse paragrahv 8 2. lõike punktis 4 
sätestatud nõuetest. 


(2)-(4) [Kehtetud] 


Paragrahv 35. Eesti kodakondsuse saamise eritingimused 


(1) Täisealine piiratud teovõimega Eesti kodakondsust taotlev isik on vabastatud 
käesoleva seaduse 8 6 punktides 8-7 sätestatud tingimuste täitmisest. 

(2) Käesoleva seaduse $ 6 punktides 3 ja 4 sätestatud tingimuste täitmisest on 
vabastatud: 

1) raske või sügava puudega isik, kes tervisliku seisundi tõttu pole võimeline neid 
nõudeid täitma; y ve 

2) keskmise puudega isik, kes nägemis-, kuulmis- või kõnepuude tõttu pole võime- 
line neid nõudeid täitma. 

(9) Täisealisele piiratud teovõimega isikule Eesti kodakondsuse taotlemisel kirjutab 
käesoleva seaduse 8 12 lõikes 1 nimetatud sooviavalduse ja lõike 2 punktis 4 
nimetatud elulookirjelduse tema seaduslik esindaja ning 8 12 lõike 2 punktides 
6-B nimetatud dokumentide asemel esitatakse kohtuotsus isikule piiratud 
teovõime tõttu eestkostja määramise kohta. 

(4) Käesoleva paragrahvi 2. lõikes nimetatud raske, sügava või keskmise puudega 


isik esitab käesoleva seaduse 8 12 2. lõike punktides 7 ja 8 nimetatud doku- * 


mentide asemel riikliku pensionikindlustuse seaduse (RT | 1998, 64/65, 1009; 
2000, 36. 226) aluselmääratud korras tehtud arstliku ekspertiisi otsuse raske, 
sügava või keskmise puude olemasolu kohta ja raviarsti teatise, mis kinnitab 
võimetust täita käesoleva seaduse 8 6 punktides 3 ja 4 sätestatud nõudeid. 


(5) Käesoleva paragrahvi 2. lõikes nimetatud raske, sügava või keskmise puudega 
isiku eest võib käesoleva seaduse 812 1. lõikes nimetatud sooviavalduse ja 
2. lõike punktis 4 nimetatud elulookirjelduse kirjutada ja dokumendid esitada 
tema notariaalselt volitatud esindaja. 

Paragrahv 36, Halduskohtusse pöördumise õigus 


Kui isik leiab, et Vabariigi Valitsuse või Vabariigi Valitsuse poolt volitatud jalitsi 
asutuse või selle ametniku õigusakti või toiminguga on rikutud tema käesolevas 
seaduses sätestatud õigusi või piiratud tema vabadusi, võib ta pöörduda kaebu 
sega halduskohtusse halduskohtumenetluse seadustikus (RT | 1993. 50. 
1994, 16, 290; 28, 425) sätestatud korras. 


Paragrahv 37. [Käesolevast tekstist välja jäetud] 


Paragrahv 38. Seaduse jõustumine 
Käesolev seadus jõustub 1995. aasta 1. aprillil. 

